antimissilvåpen
Store norske leksikon,Samfunn,Forsvar og sikkerhet,Våpen og militært materiell,Våpen,Missiler
Antimissilvåpen er våpensystemer som har til oppgave å beskytte mot angrep ved å ødelegge fiendens angrepsmissiler.
Betegnelsen er mest brukt i forbindelse med antiballistiske missiler (ABM) som har til oppgave å skyte ned innkommende ballistiske missiler, men kan også omfatte taktiske systemer eller systemer for nærforsvar. I tillegg til missiler brukes blant annet radarstyrte hurtigskytende maskinkanoner på mange større krigsskip for å skyte ned innkommende sjømålsmissiler, og militære kjøretøy kan utrustes med sensorutløste metallkuler som skytes ut mot innkommende panservernmissiler. Les mer i Store norske leksikon missilforsvar missil ballistisk missil